## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 022-05/19-01/01

URBROJ: 2182/03-02-20-4

Skradin, 17. travnja 2020.g.

 Na temelju članaka 32. i 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18, 3/20), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 137/15, 123/17 i 98/19), Gradsko vijeće Grada Skradina, na 20. sjednici, od 17. travnja 2020.g., donosi

**Z A K L J U Č A K**

**o primanju na znanje Izvješća o radu gradonačelnika**

 **Grada Skradina za razdoblje 01.07. 2019.g.-31.12. 2019.g.**

1. Gradsko vijeće Grada Skradina prima na znanje Izvješće o radu gradonačelnika Grada Skradina za razdoblje 01.07.2019.g.-31.12.2019.g.
2. Ovaj Zaključak stupa na snagu danom donošenja, a objavit će se na Oglasnoj

 ploči Grada Skradina i web stranici Grada.

 **PREDSJEDNICA**

 Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 022-05/19-01/1

URBROJ: 2182/03-01-20-3

Skradin, 19. ožujka 2019.g.

  **GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

 **srpanj-prosinac 2019.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17 i 98/19), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18, 3/20) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine.

 Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

 Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju srpanj-prosinac 2019.g. održane su 3 (tri) sjednice Gradskog vijeća Grada Skradina za mandatno razdoblje 2017.g.-2021.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata.

U nastavku prikazana su postupanja gradonačelnika Grada Skradina iz pojedinih područja u nadležnosti Grada za vremensko razdoblje 01. srpnja 2019.g. – 31. prosinca 2019.g.:

■ **IZVOĐENJE GRAĐEVINSKIH RADOVA:**

- izvršeni radovi II faze sanacije bedema Turina

 - izvedeni radovi arheoloških istraživanja na lokalitetu Turina

 - izvedeni radovi uređenja poljskih i protupožarnih puteva

 - izvedeni radovi uređenja ulice Sv. Petka

 - izvedeni radovi na uređenju nerazvrstane ceste u naselju Skradinsko Polje

 - izgradnja potpornog zida uz nerazvrstanu cestu u Dubravicama

 - postavljena 1 autobusna čekaonica

 - proveden Program uređenja nerazvrstanih cesta Grada Skradina ( Vaćani, Smolići,

 Lađevci, Plastovo, Rogovo, Dubravice)

 - u tijeku su radovi izgradnje Dječjeg vrtića

 - započeli radovi na uređenju Kulturnog centra

-2-

■ **PROJEKTNA I PLANSKA DOKUMENTACIJA**

* izrađena projektna dokumentacija za sportsku dvoranu
* izrađen Glavni projekt „Mala Jaruga“
* ugovorena izrada projektne dokumentacije za reciklažno dvorište u zoni „Kosa“
* ugovorena izrada projektne dokumentacije za sanitarno-fekalnu kanalizaciju prema plaži i ELEMES-u
* ugovorena izrada projektne dokumentacije uređenja tvrđave Turina
* ugovorena izrada „Procjena rizika od velikih nesreća“
* u tijeku izrada projektne dokumentacije „rekonstrukcija ceste Skradin-Skorići“
* ugovorena izrada Urbanističkog plana uređenja Sportsko-rekreacijske zone Dubravice
* ugovorena izrada projektne dokumentacije plaže Skradin
* izrađeno idejno rješenje stambenih zona Bićine i Dubravice
* izrađeno Idejno rješenje za veslački hangar

■ **POLJOPRIVREDA**

- subvencioniranje kamate na kredite iz županijskog Programa „Zeleno poduzetništvo“

 u iznosu od 2,8% tako da korisnicima kamata po kreditima iznosi 3%

**■ KULTURA**

* u tijeku realizacija projekta Kulturni centar Grada Skradina“, UP.04.2.1.04, Kultura u centru – potpora razvoju javno-civilnog partnerstva u kulturi“
* donacije kulturnim udrugama
* realizacija kulturnog ljeta sukladno Programu javnih potreba u kulturi na području Grada Skradina za 2019.g.

**■ ŠPORT I ŠPORTSKA DOGAĐANJA**

* donacije športskim udrugama
* sudjelovanje u organizaciji sportskih manifestacija (turniri, auto-utrke)

**■ SOCIJALNI PROGRAM**

* u tijeku realizacija projekta „Zaželi – Program zapošljavanja žena“
* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete jednokratno iznos od 2.000,00 kn

• za drugo novorođeno dijete jednokratno iznos od 3.000,00 kn

• za trećerođeno ( i više ) dijete kroz dvije godine u visini od 5.000,00 kn.

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje

-3-

**■ PREDŠKOLSKI ODGOJ**

* Grad sufinancira rad Dječjeg vrtića „ŽIŽULA“ u Skradinu i Dubravicama

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

 **GRADONAČELNIK**

 mr.sc. Antonijo Brajković, v.r.